Елин Пелин
Кой?

chitanka.info

Кой посея

тез цветя

по широките поля?

Кой поръси

с мирис чуден

тия рози,

тез треви?

Кой наметна

на горите

тез премени

толко хубави,

зелени?

Кой повика

в тез нощи,

украсени със звезди,

славей чудно

да ни пее

до зори?

Тоз магьосник

чудодеен,

то се знай,

че е младий

месец славен —

месец май!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.